CELEX: 32015D1104(01)
Language: fi
Date: 2015-10-26 00:00:00
Title: Komission päätös, annettu 26 päivänä lokakuuta 2015, Euroopan unionin ja Euroopan atomienergiayhteisön sekä Kosovon välisen vakautus- ja assosiaatiosopimuksen tekemisestä

4.11.2015   
            
            
               FI
            
            
               Euroopan unionin virallinen lehti
            
            
               C 364/4
            
         KOMISSION PÄÄTÖS,
   annettu 26 päivänä lokakuuta 2015,
   Euroopan unionin ja Euroopan atomienergiayhteisön sekä Kosovon (1) välisen vakautus- ja assosiaatiosopimuksen tekemisestä
   (2015/C 364/04)
   EUROOPAN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän,
   sekä katsoo seuraavaa:
   
               (1)
            
            
               Neuvosto valtuutti 21 päivänä kesäkuuta 2013 komission aloittamaan Kosovon kanssa neuvottelut vakautus- ja assosiaatiosopimuksesta. Neuvottelut saatiin menestyksekkäästi päätökseen, kun sopimus parafoitiin 25 päivänä heinäkuuta 2014.
            
         
               (2)
            
            
               Sopimukseen kuuluu myös Euroopan atomienergiayhteisön toimivaltaan kuuluvia asioita.
            
         
               (3)
            
            
               Sopimus olisi sen vuoksi tehtävä myös Euroopan atomienergiayhteisön puolesta Euratomin perustamissopimuksen soveltamisalaan kuuluvien asioiden osalta.
            
         
               (4)
            
            
               Sopimuksen allekirjoittamiseen ja tekemiseen sovelletaan Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalaan kuuluvien asioiden osalta erillistä menettelyä. Sopimus allekirjoitetaan Euroopan unionin puolesta sillä varauksella, että sopimuksen tekeminen saatetaan päätökseen myöhemmin.
            
         
               (5)
            
            
               Sopimus ei vaikuta Kosovon asemaa koskeviin jäsenvaltioiden kantoihin, joista ne päättävät kansallisen käytäntönsä ja kansainvälisen oikeuden mukaisesti.
            
         
               (6)
            
            
               Mikään tässä päätöksessä tai sopimuksessa käytetty termi, sanamuoto tai määritelmä taikka sopimuksen tekemiseksi tarvittavan oikeusperustan käyttö ei myöskään merkitse sitä, että Euroopan atomienergiayhteisö tunnustaisi Kosovon itsenäiseksi valtioksi, eikä sitä, että yksittäiset jäsenvaltiot tunnustaisivat Kosovon itsenäiseksi valtioksi, jos ne eivät ole sitä muutoin tehneet.
            
         
               (7)
            
            
               Euroopan unionin ja Euroopan atomienergiayhteisön sekä Kosovon välinen vakautus- ja assosiaatiosopimus olisi tehtävä Euroopan atomienergiayhteisön puolesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Annetaan Euroopan komissiolle hyväksyntä Euroopan unionin ja Euroopan atomienergiayhteisön sekä Kosovon välisen vakautus- ja assosiaatiosopimuksen tekemiseen Euroopan atomienergiayhteisön puolesta.
   Sopimuksen teksti on liitetty neuvoston päätökseen Euroopan unionin ja Euroopan atomienergiayhteisön sekä Kosovon välisen vakautus- ja assosiaatiosopimuksen allekirjoittamisesta Euroopan unionin puolesta (2).
   2 artikla
   Tämä päätös ei vaikuta Kosovon asemaa koskeviin jäsenvaltioiden ja Euroopan atomienenergiayhteisön kantoihin.
   3 artikla
   Valtuutetaan Euroopan naapuruuspolitiikasta ja laajentumisneuvotteluista vastaava komission jäsen allekirjoittamaan Euroopan unionin ja Euroopan atomienergiayhteisön sekä Kosovon välinen vakautus- ja assosiaatiosopimus ja tallettamaan sopimuksen 144 artiklassa tarkoitettu hyväksymiskirja Euroopan atomienergiayhteisön puolesta.
   
      Tehty Brysselissä 26 päivänä lokakuuta 2015.
      
         
            Komission puolesta
         
         Johannes HAHN
         
            Komission jäsen
         
      
   
   
      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
   
      (2)  Asiakirjat 10728/1/15 REV 1 ja 10724/2/15 REV 2 COWEB 66 (ei vielä julkaistu virallisessa lehdessä).